**NOTA DA VIGAIRÍA DE PASTORAL**

# SOBRE MODIFICACIÓNS NAS MEDIDAS DE PREVENCIÓN (10-11-2020)

**MODIFICACIÓN DA CAPACIDADE MÁXIMA**

**Desde hoxe**, e en virtude do decreto de presidencia 181/2020 de 9 de novembro de 2020, queda modificada a capacidade máxima nos lugares de cultos.

Así, nas parroquias dos concellos de:

# Gondomar, Mos, Nigrán, Ponteareas, Pontecaldelas, Porriño, Redondela, Tui e Vigo:

* A asistencia a lugares de culto **non poderá superar 1/3** da súa capacidade.

# No resto de concellos:

* A asistencia **non poderá superar o 50%.**
* A capacidade máxima deberá publicarse en lugar visible.
* Non se poderá utilizar o exterior dos edificios para a celebración de actos de culto. E ademais débense ordenar e controlar as entradas e saídas para evitar aglomeracións.
* Tamén hai que seguir mantendo as mesmas medidas que ata agora estaban en vigor relativas á distancia de seguridade (1,5m.), ao uso obrigatorio da máscara, á limpeza das mans con xel hidroalcólico e á desinfección do espazo despois de cada uso.

**AS OUTRAS MEDIDAS QUEDAN COMO SEGUE:**

# Mobilidade

Non hai cambios respecto a norma do día 4 de novembro.

# Cerimonias relixiosas de carácter social (vodas, funerais, bautizos...)

A mesma capacidade que os lugares de culto.

# Enterros e velorios

No cemiterio un máximo de 25 persoas, entre familiares e achegados.

No velorio un límite máximo de 10 persoas en espazos pechados.

# Festas e verbenas

Están suspendidas.

# Conferencias, encontros, reunións, congresos e actos similares

Non hai cambios respecto a norma do día 4 de novembro.

# Catequese nos concellos citados:

Non hai cambio sobre no que respecta á catequese nas aulas (non é posible).

Se a catequese se fai na igrexa parroquial, o límite de persoas será un 1/3 da capacidade máxima do templo.

# Catequese nos outros concellos da Diocese:

Como se viña facendo seguindo as normas publicadas o día 22 de outubro.